**ОПШТИНСКА УПРАВА СВРЉИГ**

**Број: 404-107-4/2014-02**

**Датум: 02.07.2014.годинe**

На основу члана 55. став 1. тачка 2) члана 57. и члана 60. Закона о јавним набавкама („Сл. гласник РС“, бр. 124/2012) и Одлуке о покретању поступка јавне набавке добара – Путничког возила за потребе Општинске управе Сврљиг, број 404-107-1/2014-02 од 12.06.2014.године

**ОПШТИНСКА УПРАВА ОПШТИНЕ СВРЉИГ**

**18360 Сврљиг**

**Радетова бр. 31**

**објављује**

**П О З И В**

**за подношење понуде за јавну набавку мале вредности**

**-ПУТНИЧКО ВОЗИЛО ЗА ПОТРЕБЕ ОПШТИНСКЕ УПРАВЕ СВРЉИГ-**

**редни број ЈН добара - 4/14**

**1. Предмет јавне набавке** је набавка добара – Путничког возила за потребе Општинске управе Сврљиг,  ознака из општег речника јавних набавки: 34110000- Путнички аутомобили.

**2. Право учешћа** имају сва заинтересована лица, која испуњавају обавезне и додатне услове за учешће у поступку јавне набавке у складу са чланом 75. Закона о јавним набавкама и конкурсне документације. Испуњеност наведених услова понуђач доказује достављањем доказа наведених у члану 77. Закона о јавним набавкама, који могу бити у неовереним копијама, а у свему у складу са конкурсном документацијом. Изабрани понуђач ће у року који нареди наручилац, а не краћи од пет дана од дана пријема писменог позива наручиоца доставити оргинал или оверену копију доказа о испуњености услова из члана 75. Закона о јавним набавкама.

**3. Понуду може поднети** понуђач који наступа самостално, понуђач који наступа са подизвођачем и група понуђача која подноси заједничку понуду. Понуђач је дужан да за подизвођаче достави доказе о испуњености услова из члана 75. Закона о јавним набавкама на начин одређен чланом 77. Закона о јавним набавкама, а доказе о испуњености осталих услова из члана 75. Закона на начин одређен конкурсном документацијом. Сваки понуђач из групе понуђача мора да испуни услове из члана 75. Закона о јавним набавкама, што доказује достављањем доказа из члана 77. овог закона, а остале додатне услове испуњавају заједно.

**4**. Понуђач може да поднесе само једну понуду.

**5**. Понуде са варијантама нису дозвољене.

**6. Критеријум за оцењивање понуда** је најнижа понуђена цена.

**7. Увид у конкурсну документацију**, као и **преузимање** исте може се извршити у просторијама наручиоца – Општинске управе општине Сврљиг, ул. Радетова 31, Сврљиг, са сајта наручиоца www.svrljig.rs и са Портала Управе за јавне набавке.

**8. Понуда се може достављати** лично или путем поште, на адресу Општинска управа општине Сврљиг, ул. Радетова 31, 18360 Сврљиг, сваког радног дана од 7,00 до 14,00 часова и мора се налазити у затвореној коверти – омоту са назнаком „не отварати“ – понуда за јавну набавку добара – Путничког возила за потребе Општинске управе Сврљиг, ЈН добара бр. 4 за 2014. годину.

Понуђач је дужан да на полеђини коверте назначи назив, адресу, телефон и особу на контакт.

**9. Крајњи рок за достављање понуде** је **14.07.2014.године** **до 12,00 часова**. Понуде које стигну после наведеног рока сматраће се неблаговременим, понуда мора бити јасна, недвосмислена и са важношћу од 60 дана од дана отварања понуда.

**10. Јавно отврарање понуда** ће се обавити на дан истека рока, дана **14.07.2014.године у 12,30 часова** у просторијама наручиоца – Општинска управа општине Сврљиг, Радетова 31, 18360 Сврљиг, уз присуство овлашћених представника понуђача, који су дужни да доставе овлашћење за учешће у поступку јавног отварања, издато на меморандуму понуђача, оверено печатом и потписом овлашћеног лица и личну карту на увид.

Уколико отварању понуда присуствује законски заступник понуђач, неопходно је да се исти легитимише путем извода из Агенције за привредне регистре, ОП обрасца и сл.

**11. Оквирни рок** у коме ће наручилац донети одлуку о додели уговора је 10 дана од дана отварања понуда и доставиће је свим понуђачима у року од три дана од дана њеног доношења.

Уговор о додели јавне набавке биће закључен у року од осам дана од када се стекну законски услови.

**12. Особа за контакт:** Дејана Митић, Љубиша Стојковић, e-mail: ousvrljig@gmail.com.